รัฐบาลไทย-ข่าวทำเนียบรัฐบาล-สำนักงานสลากฯ ชี้แจงความคืบหน้าการแก้ไขปัญหาสลากเกินราคา
วันศุกร์ที่ 10 พฤศจิกายน 2560
สํานักงานสลากฯ ชี้แจงความคืบหน้าการแก้ไขปัญหาสลากเกินราคา
ผู้อํานวยการสํานักงานสลากกินแบ่งรัฐบาล กล่าวกับผู้สื่อข่าวถึงข่าวสารผลการเสวนาของมูลนิธิรณรงค์หยุดพนัน เกี่ยวกับการแก้ไขปัญหาสลากกินแบ่งรัฐบาลเกินราคา
วันนี้ (9 พฤศจิกายน 2560) เวลาประมาณ 16.00 น. ที่สํานักงานสลากกินแบ่งรัฐบาล สนามบินน้ํา พลตรีฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล กล่าวกับผู้สื่อข่าวถึงข่าวสารผลการเสวนาของมูลนิธิรณรงค์หยุดพนัน เกี่ยวกับการแก้ไขปัญหาสลากกินแบ่งรัฐบาลเกินราคาว่า
มีความคลาดเคลื่อนจากผลการปฏิบัติงานจริงของสํานักงานฯ ไปบ้าง เช่น มาตรการแก้ไขปัญหาสลากกินแบ่งรัฐบาลเกินราคาล่าสุดที่จะส่งผลต่อการจําหน่ายตั้งแต่งวดวันที่ 1 พฤศจิกายน 2560 เป็นต้นไป สํานักงานฯได้เลื่อนวันรับสลากฯ ทั้งระบบตัวแทนจําหน่าย และระบบซื้อ-จองล่วงหน้าฯ ออกไปจากกําหนดเดิม 2 วัน เพื่อลดโอกาสการนําสลากไปขายต่อให้พ่อค้าคนกลางและบีบให้มีสลากใบเดี่ยวขายในแผงมากขึ้น นอกจากนี้ได้กําหนดจํานวนสลากให้เป็นไปตามความต้องการของตลาดตามจํานวนการทํารายการของผู้ลงทะเบียนในโครงการซื้อ-จองล่วงหน้าสลากฯ ทั้งนี้ จากการลงพื้นที่ตรวจสอบผลของมาตรการด้วยการลงพื้นสํารวจสภาวะตลาดของสํานักงานฯ พบว่า ราคาสลากที่จําหน่ายตามแผงต่าง ๆ ในวันที่ 1 พฤศจิกายน 2560 ช่วงเช้าตรู่ราคาสลากใบเดี่ยวในพื้นที่ บางแค พุทธมณฑล จําหน่ายราคา 80 บาท มีการนําสลากที่จัดเป็นชุดไว้ มาแยกขายเป็นใบเดี่ยว เวลาประมาณ 09.30 น. ย่านสะพานควายถนนพหลโยธิน สลากใบเดี่ยวราคา 80 บาท สลากชุดเกินราคาแจ้งเจ้าหน้าที่ตํารวจลงตรวจสอบซ้ําเพื่อจับกุมผู้กระทําความผิดกฎหมาย ในขณะที่เวลา 13.50 – 15.00 น. ที่แผงจําหน่ายย่านสนามบินน้ํา และที่ตลาดบางใหญ่ นําสลากชุดมาจําหน่ายเดี่ยว ราคาใบละ 70 - 80 บาท หรือจําหน่ายเป็นชุด 3 ใบ 200 บาท และ ชุด 5 ใบ 350 บาท เฉลี่ยใบละ 66 - 70 บาท การลงพื้นที่ตรวจสอบประเมินผลมาตรการดังกล่าวจะทําต่อเนื่องไปเพื่อให้ได้ข้อมูลที่เบี่ยงเบนน้อยที่สุดไว้ใช้ประโยชน์
ส่วนประเด็นที่ระบุว่าสลากเกินราคาเกิดจากการที่ผู้ได้รับโควตาสลากนําไปขายต่อให้พ่อค้าคนกลาง เพื่อรวมชุดและนําไปจําหน่ายต่อในราคาแพงนั้น ตนขอเรียนว่า เนื่องจากที่ผ่านมา ไม่มีการกําหนดบทลงโทษเกี่ยวกับพ่อค้าคนกลาง หรือผู้ที่มีพฤติกรรมที่ทําให้ราคาสลากบิดเบือนไปจากที่ควรจะเป็น สํานักงานฯ จึงได้เสนอประเด็นการกําหนดบทลงโทษผู้ที่มีพฤติกรรมดังกล่าว ในร่างพระราชบัญญัติสํานักงานสลากกินแบ่งรัฐบาล ที่อยู่ระหว่างการปรับปรุงในปัจจุบัน
ต่อกรณีที่เห็นว่าควรหยุดขายสลากชั่วคราว แล้วจัดระเบียบใหม่ทั้งหมดนั้น พลตรีฉลองรัฐฯ กล่าวว่า การค้าขายสลากเป็นธุรกรรมที่เกี่ยวข้องกับคนจํานวนมาก ซึ่งจากข้อมูลทะเบียนตัวแทนจําหน่ายสลากฯ พบว่า ตัวแทนจําหน่ายของสํานักงานฯส่วนใหญ่จะเป็น กลุ่มผู้มีรายได้น้อย ผู้ด้อยโอกาสและผู้พิการ การหยุดขายสลาก จะส่งผลกระทบโดยตรงต่อตัวแทนจําหน่ายของสํานักงานฯและผู้ขายสลากที่ไม่มีโควตาหลายแสนคน การแก้ปัญหาสลากเกินราคาจึงมีความจําเป็นต้องคํานึงถึงทุกมิติ และดําเนินการด้วยรอบคอบละมุนละม่อม
ผู้อํานวยการสํานักงานสลากกินแบ่งรัฐบาล กล่าวสรุปในตอนท้ายว่า ตนขอยืนยันว่าการจําหน่ายสลากของสํานักงาน เป็นไปด้วยความโปร่งใส ตรวจสอบได้ หากพบการกระทําที่เป็นการทุจริต ขอทุกท่านอย่างได้นิ่งเฉย โปรดแจ้งที่ศูนย์รับแจ้งเรื่องราวร้องทุก 0 2345 1466 ตลอด 24 ชั่วโมง เพื่อจะได้ดําเนินการตามกฎหมายต่อไป สําหรับการรณรงค์ไม่ซื้อสลากเกินราคา 80 บาทนั้น สํานักงานฯ ดําเนินการอย่างต่อเนื่อง โดยที่ผ่านมา ได้รับความร่วมมือในการร่วมรณรงค์กับมูลนิธิรณรงค์หยุดพนัน อย่างไรก็ตาม หากได้รับความร่วมมือจากคนสําคัญที่สุดคือ ประชาชนทุกท่าน ร่วมรณรงค์ไม่ซื้อสลากเกินราคา อย่างเด็ดขาด การแก้ไขปัญหาดังกล่าวก็จะสัมฤทธิ์ผลอย่างรวดเร็วและกว้างขวางครอบคลุมทั่วประเทศเกิดประโยชน์สุขแก่ทุกคน